NORAKSTS

|  |  |
| --- | --- |
| 26.05.2022. | Nr.8/13 |

###### ATĻAUJA SIA “JELGAVAS PILSĒTAS SLIMNĪCA” DĀVINĀT DATORTOMOGRĀFIJAS IEKĀRTU

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Jelgavas valstspilsētas pašvaldībā saņemta SIA “JELGAVAS PILSĒTAS SLIMNĪCA” 2022.gada 10.maija vēstule Nr.1-6/346 “Par atļaujas saņemšanu veikt dāvinājumu
SIA “JELGAVAS POLIKLĪNIKA”” ar lūgumu dot rakstisku atļauju dāvināt SIA “JELGAVAS POLIKLĪNIKA” 16 rindu datortomogrāfijas iekārtu SOMOTOM SCOPE (ražošanas gads 2014), t.sk. rentgenlampu DURA 422-MV.

Sakarā ar jaunas 64 rindu dartortomogrāfa iekārtas iegādi un uzstādīšanu Revolution Maxima, kas papildus aprīkota ar plaušu izmeklējumu programmu, sirds izmeklējumu programmu un speciālu programmu plaušu veidojumu noteikšanai un analīzei, datortomogrāfijas iekārta SOMOTOM SCOPE vairs nav nepieciešama un netiek izmantota SIA “JELGAVAS PILSĒTAS SLIMNĪCA” saimnieciskās darbības veikšanai. Ar Valsts vides dienesta Radiācijas drošības centra 2022.gada 28.aprīļa lēmumu Nr.RD22VL0092 “Par grozījumu veikšanu 2014.gada 4.decembra speciālājā atļaujā (licencē) darbībām ar jonizējošā starojuma avotiem Nr.RD14JL0299” datortomogrāfijas iekārta SOMOTOM SCOPE ir izslēgta no lietošanas un glabājas noliktavā Brīvības bulvārī 6, Jelgavā. Datortomogrāfijas iekārtas SOMOTOM SCOPE uzskaites vērtība 459 916,16 *euro*, atlikusī vērtība 0,00 *euro*. Saskaņā ar “Siemens Healthcare Oy Latvijas filiāle” 2022.gada 12.maija novērtējumu datortomogrāfijas iekārtas SOMOTOM SCOPE potenciālā tirgus vērtība ir 52 000,00 *euro*.

SIA “JELGAVAS PILSĒTAS SLIMNĪCA” valde, izvērtējot visus apstākļus, konstatējusi, ka dāvinājumu SIA “JELGAVAS POLIKLĪNIKA” var veikt, jo pastāv faktiskie apstākļi, kuri norādīti Publiskas personas finanšu līdzekļu un mantas izšķērdēšanas novēršanas likuma 10.panta otrajā daļā, kas pieļauj šā paša likuma 11.panta pirmajā daļā, trešās daļas 2.punktā, ceturtajā daļā un 12.pantā minētajā kārtībā dāvināt citai kapitālsabiedrībai savā īpašumā esošu mantu.

Dāvinājums paredzēts veselības aizsardzības veicināšanai, kā arī pastāv iespēja kontrolēt dāvinājuma izlietošanas likumību un lietderību atbilstoši Publiskas personas finanšu līdzekļu un mantas izšķērdēšanas novēršanas likuma 13.pantam. SIA “JELGAVAS PILSĒTAS SLIMNĪCA” nav nodokļu parādu un algas darbiniekiem ir izmaksātas. Saskaņā ar gada pārskatu SIA “JELGAVAS PILSĒTAS SLIMNĪCA” 2021.gadu noslēgusi ar peļņu 2 403 718 *euro* apmērā.

Saskaņā ar Publiskas personas finanšu līdzekļu un mantas izšķērdēšanas novēršanas likuma 11.panta ceturto daļu, SIA “JELGAVAS PILSĒTAS SLIMNĪCA” 2022.gada 11.maija kārtējā dalībnieku sapulcē saņēmusi kapitāla daļu turētāja piekrišanu dāvinājuma veikšanai (protokols Nr.2/2022).

Saskaņā ar Publiskas personas finanšu līdzekļu un mantas izšķērdēšanas novēršanas likuma 10.panta otro daļu un 11. panta trešās daļas 2.punktu, lai uzlabotu veselības aizsardzības pasākumu kvalitāti un nodrošinātu Jelgavas valstspilsētas iedzīvotājiem pieejamāku datortomogrāfijas pakalpojuma sniegšanu,

**JELGAVAS VALSTSPILSĒTAS DOME NOLEMJ:**

Atļaut SIA ”JELGAVAS PILSĒTAS SLIMNĪCA” (reģistrācijas Nr.41703007038) dāvināt SIA “JELGAVAS POLIKLĪNIKA” (reģistrācijas Nr.441703007095) 16 rindu datortomogrāfijas iekārtu SOMOTOM SCOPE (ražošanas gads 2014) kopā ar rentgenlampu DURA 422-MV.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā